OpenLLM-France/wikimedia huggingface dataset:
# Sant Miquel de Vallmanya

Sant Miquel de Vallmanya és una obra del poble de Vallmanya, al municipi de Tordera (Maresme), protegida com a bé cultural d'interès local.

## Descripció

Es troba al km 5 sortint de Tordera cap a Hortsavinyà pel carrer de Vallmanya o d'Immaculada. La façana té el coronament ondulat típicament barroc. El campanar, quadrat, té el tram superior de maó vist i està cobert amb una cúpula. És el centre del veïnat de Vallmanya, compost per una església i la casa del sagristà, al voltant de les quals s'hi troba el cementiri. El conjunt mira cap al cim amb una esplanada al davant, des del qual s'albira tota la Vall de la Riera de Vallmanya fins als contraforts del Montnegre. Aquesta petita església s'albira entre el paisatge, amb el campanar de dos cossos de torre quadrada, més antic, que fa costat per simetria entre l'habitatge del sagristà a l'esquerra i la senzilla façana emblanquinada de la capella.

## Història

L'església està documentada des de l'any 1021. L'edifici actual és del segle xvi, modificat de nou el 1826, segons es pot llegir a la porta. En el 1315 se l'anomena com Sancti Michaelis de Vallemagna, en l'acte de presentació d'homenatge fet per Galceran de Camós a favor de Guillem, bisbe de Girona, per les dècimes d'aquesta parròquia. En el 1362 passa a pertànyer a la Catedral de Girona, com pot veure's en el Llibre verd dels feus del capítol de la catedral de Girona.

## Referències

* 1 2 Sant Miquel de Vallmanya - Pobles de Catalunya
* 1 2 3 «Sant Miquel de Vallmanya». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Valle Medio del Lozoya

Valle Medio del Lozoya és una subcomarca de la Sierra Norte de Madrid, comarca de la Comunitat de Madrid formada pels municipis:
* La Acebeda
* Braojos
* Buitrago del Lozoya
* Gascones
* Horcajo de la Sierra
* Madarcos
* Piñuécar-Gandullas
* Robregordo
* La Serna del Monte
* Somosierra
La majoria dels municipis que componen aquesta subcomarca es troben localitzats entorn de la Nacional I de Burgos. Són municipis d'escassa població si exceptuem a Buitrago del Lozoya, que alhora és el municipi al que des de sempre tots s'han sentit vinculats. Es tracta d'una subcomarca amb importants recursos naturalístics i mediambientals, als quals s'uneix un valuós patrimoni històric-artístic de caràcter religiós i civil.
Tots els municipis de la subcomarca compten amb una important mostra de l'arquitectura tradicional en la qual destaquem poltres, antigues fargues, safaretjos, pajares, etc., elements que avui dia han estat restaurats i rehabilitats per a contribuir a la seva conservació per al gaudi i coneixement de les generacions futures, ja que la major part d'aquests elements arquitectònics han perdut ja l'ús que en el passat van tenir. A tots els valors assenyalats, cal afegir una gran varietat de recursos turístics: allotjaments rurals, restaurants, activitats relacionades amb el Turisme Rural, agroturisme o turisme actiu, etc.
# Valle-di-Rostino

Valle-di-Rostino (en cors E Valle di Rostinu) és un municipi francès, situat a la regió de Còrsega, al departament d'Alta Còrsega. L'any 1999 tenia 83 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 109 | 131 | 115 | 108 | 83 | 83 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Jean-Noël Leschi | | |
| 2008 | Charles François Rongiconi | | |
# Valle Gran Rey

Valle Gran Rey és un municipi de l'illa de La Gomera, a les illes Canàries.
Es tracta d'un municipi la població del qual es troba bastant dispersa en nombrosos barris i caserius que es disposen en la seva major part al llarg del barranc que li dona nom i en la plataforma costanera. La capital està establerta en el lloc de La Calera des de 1930, abans va estar a Arure, que donava també nom antigament al municipi. Altres entitats de població rellevants són Las Hayas, Taguluche, La Playa i Vueltas. L'economia de Valle Gran Rey es basava fins als anys 70 del segle XX en la pesca i en l'agricultura, especialment en el cultiu del plàtan. A partir de llavors va adquirir certa rellevància com a destinació turística alternativa, la qual cosa va propiciar un cert desenvolupament urbanístic.
En l'actualitat és a través del sector terciari per on s'obtenen els majors ingressos, especialment per mitjà del turisme procedent sobretot d'Alemanya i de les mateixes illes Canàries. A Vueltas existeix un port pesquer i des de fa anys de passatgers, amb un vaixell ràpid que cobreix la línia Valle Gran Rey-Puerto Santiago-San Sebastián- Los Cristianos (Tenerife), diverses vegades al dia, possibilitant l'arribada a aquest municipi més fàcil i ràpid pel mar que per carretera.

## Població

| Any | Població | Densitat |
| 1991 | 3.103 | - |
| 1996 | 3.631 | - |
| 2001 | 4.238 | 132,46/km² |
| 2002 | 4.248 | - |
| 2003 | 4.487 | 138,65/km² |
| 2004 | 4.745 | 144,22/km² |
# Saint-Vaast-en-Auge

Saint-Vaast-en-Auge és un municipi francès situat al departament de Calvados i a la regió de Normandia. L'any 2007 tenia 95 habitants.

## Demografia
### Població

El 2007 la població de fet de Saint-Vaast-en-Auge era de 95 persones. Hi havia 32 famílies de les quals 4 eren unipersonals (4 dones vivint soles i 4 dones vivint soles), 12 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 34 eren l'habitatge principal de la família, 25 eren segones residències i 3 estaven desocupats. Tots els 62 habitatges eren cases. Dels 34 habitatges principals, 27 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 2 tenien tres cambres, 8 en tenien quatre i 24 en tenien cinc o més. 31 habitatges disposaven pel capbaix d'una plaça de pàrquing. A 17 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Vaast-en-Auge el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 8 | 55 a 59 | 4 |
| 0 | 50 a 54 | 0 |
| 0 | 45 a 49 | 4 |
| 8 | 40 a 44 | 0 |
| 0 | 35 a 39 | 8 |
| 4 | 30 a 34 | 0 |
| 4 | 25 a 29 | 8 |
| 8 | 20 a 24 | 0 |
| 8 | 15 a 19 | 0 |
| 8 | 10 a 14 | 8 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 58 persones, 39 eren actives i 19 eren inactives. De les 39 persones actives 35 estaven ocupades (20 homes i 15 dones) i 4 estaven aturades (2 homes i 2 dones). De les 19 persones inactives 8 estaven jubilades, 6 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de serveis, 1 d'una entitat de l'administració pública i 1 d'una empresa classificada com a «altres activitats de serveis».
L'any 2000 a Saint-Vaast-en-Auge hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Saint-Vaast-en-Auge a l'INSEE.
* Évolution et structure de la population Fitxa amb el detall de dades de Saint-Vaast-en-Auge a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Varechovce

Varechovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1430.
# Verdades ocultas

Verdades ocultas és una telenovela xilena produïda per AGTV Producciones i Chilefilms, protagonitzada per Marcela Medel, Camila Hirane, Carmen Luz Zabala, Javiera Díaz de Valdés, Viviana Rodríguez, Matías Oviedo, Carlos Díaz León i Mauricio Pesutic. Es va estrenar a Mega el 24 de juliol de 2017. Actualment, és la telenovel·la més llarga de la televisió xilena.

## Referències

* ↑ “Verdades ocultas”: la nueva teleserie de Mega comenzó su rodaje
* ↑ "VERDADES OCULTAS" SE CONVIERTE EN LA TELESERIE MÁS EXTENSA DE CHILE
# Verkhnetemernitski

Verkhnetemernitski (en rus: Верхнетемерницкий) és un poble (un possiólok) de l'óblast de Rostov, a Rússia, que en el cens del 2010 tenia 700 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Verkhnevedeneievski

Verkhnevedeneievski - Верхневеденеевский (rus) és un possiólok del krai de Krasnodar, a Rússia. Es troba a la vora esquerra del Bélaia, afluent del riu Kuban. És a 10 km al nord-oest de Belorétxensk i a 61 km al sud-est de Krasnodar.
Pertany al possiólok de Pervomaiski.
# Scott City (Kansas)

Scott City és una població dels Estats Units a l'estat de Kansas. Segons el cens del 2000 tenia 3.855 habitants.

## Demografia

Segons el cens del 2000, Scott City tenia 3.855 habitants, 1.595 habitatges, i 1.060 famílies. La densitat de població era de 689,1 habitants/km².
Dels 1.595 habitatges en un 31,2% hi vivien nens de menys de 18 anys, en un 56,6% hi vivien parelles casades, en un 7,4% dones solteres, i en un 33,5% no eren unitats familiars. En el 30,5% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,96.
Per edats la població es repartia de la següent manera: un 26% tenia menys de 18 anys, un 6,5% entre 18 i 24, un 25,1% entre 25 i 44, un 23,8% de 45 a 60 i un 18,5% 65 anys o més.
L'edat mediana era de 40 anys. Per cada 100 dones de 18 o més anys hi havia 91,5 homes.
La renda mediana per habitatge era de 36.047 $ i la renda mediana per família de 48.750 $. Els homes tenien una renda mediana de 32.287 $ mentre que les dones 19.900 $. La renda per capita de la població era de 19.227 $. Entorn del 2,8% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scott City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Scott City». American Fact Finder. Oficina del Cens dels Estats Units, 12-01-2010.
# Selecció d'hoquei sobre patins femenina d'Alemanya

La selecció d'hoquei sobre patins femenina d'Alemanya representa la Federació Alemanya de Patinatge en competicions internacionals d'hoquei sobre patins. La Federació Alemanya es va fundar l'any 1949. Ha guanyat dues vegades el Campionat d'Europa.

## Palmarès

* 2 Campionats d'Europa : 2003 i 2007

## Equip actual

Selecció a la Copa Amèrica 2010
| Carolin Reinert (p) Maren van der Fels(p) Simone Firll Maren Wichardt Laura La Rocca | Gina Behnke Jenny Delgado Franziska Neubert Svenja Runge Nicole Paczia |
* Seleccionador: Mike Neubauer

## Referències

* ↑ «Federació Alemanya de Patinatge». Federació Alemanya de Patinatge.
* ↑ «Selecció alemanya a la Copa Amèrica 2010». Federació Catalana de Patinatge.

## Enllaços externs

* Deutscher Rollsport und Inline-Verband e.V. (alemany)
# Santi Vendrell

Santi Vendrell és el nom artístic de Santiago Vendrell i Palazón, nascut a Sant Boi de Llobregat el 22 de novembre de 1959), cantant bàsicament en llengua catalana.

## Trajectòria artística

A mitjans dels anys 70 va formar un duet amb Miquel Murga amb el nom de "Miquel i Santi". El 1979 enregistraren un single amb un tema propi, Salpar de tardor, i un poema de Miquel Martí i Pol, ("Romanço").
El 1981, Santi Vendrell inicia en solitari la seva trajectòria en la cançó d'autor amb el seu primer disc de títol "Un quadre antic", editat per Edigsa. Des d'aquell moment es perfila ja com una nova veu a tenir en compte. El 1982 publica el seu segon disc de títol "Secrets del cor", amb les seves pròpies composicions de caràcter romàntic, però la seva màxima popularitat i xifra de vendes de discs (va arribar a vendre'n 25.000 còpies) les aconsegueix el 1984 emb el seu disc "Negre i blanc", amb un estil de cançó d'autor sentimental i despolititzada. Aquell mateix any va participar en la campanya electoral de Convergència i Unió component el tema "Fem i farem" com a himne de la formació.
Tanmateix, la utilització de la mateixa cançó en una versió rumba en la campanya de les eleccions de 1989 va portar-lo a presentar demanda civil per infracció de drets de propietat intel·lectual, concretament transformació de l'obra sense autorització, en fer-se uns arranjaments per adaptar l'obra original a la versió rumba. Va guanyar en primera i en segona instància, per haver-li causat amb aquell fet, segons la sentència, un efectiu perjudici i menyspreu de la seva reputació.
Més tard publica altres discs sense arribar a l'èxit de l'anterior, com "Darrere el glaç" el 1985, "Dia a dia" el 1986, "Mediterrània" el 1988, "Oblida´m si no em vols" el 1990 i "Molt personal" el 1993, aquest darrer amb arranjaments de Manel Camp i Josep Lluís Moraleda. L'incompliment d'una promesa de subvenció per aquest disc va rematar una ratxa negativa que el va apartar per dos anys de l'activitat musical. Durant la segona meitat dels 90 i fins a l'any 2000 va regentar "La Taverna" i "El Refugi", dos locals de Platja d'Aro on hi canta i per on hi passen també d'altres artistes. El 2001 edita un últim disc en directe, de títol "Concert acústic", en el qual interpreta cançons pròpies i alguns temes de reconeguts autors de la Nova cançó.
Santi Vendrell reapareix amb el seu desè disc el 2009, "Parlem-ne", un treball amb cançons inèdites que revelen una etapa de més maduresa com a compositor i intèrpret.

## Discografia

* Un quadre antic (1981)
* Secrets del cor (1982)
* Negre i blanc (1984)
* Darrere el glaç (1985)
* Dia a dia (1986)
* Mediterrània (1988)
* Oblida´m si no em vols (1990)
* Molt personal (1993)
* Concert acústic (2001)
* Parlem-ne (2009)
* Tiempo de cerezas (2020)

## Bibliografia

* Miquel Pujadó. Diccionari de la Cançó. Enciclopèdia Catalana, 2000. ISBN 84-412-0467-5.
# Santiago-Pontones

Santiago-Pontones és un municipi situat a l'oest de la província de Jaén (Andalusia), tradicionalment enquadrat en la comarca de la Sierra de Segura.

## Geografia

Situat en el sud-est de la província, limita a l'est amb la província d'Albacete i al sud amb la de Granada. El seu terme municipal, de gairebé 700 km² és el segon per extensió de la província (per darrere d'Andújar) i està format per la unió de 27 nuclis de població, sent els principals Santiago de la Espada i Pontones, que fins a 1975 eren municipis independents i que per la seva importància van donar nom al nou municipi format després de la fusió d'ambdós. A més, dintre del terme municipal es troba l'enclavament de Cabeza de la Viña, depenent del municipi de Hornos.
La seva orografia escarpada difereix amb la de la resta de la província, ocupant l'olivar una extensió pràcticament nul·la. Per la seva altitud, també posseïx un clima molt diferenciat (clarament un clima de muntanya) pel que fa al d'altres municipis jiennencs, sent molt més fred en totes les èpoques de l'any i un dels pocs municipis de Jaén on les nevades no són un esdeveniment extraordinari. El municipi està enclavat en el Parc Natural de les Sierras de Cazorla, Segura i Las Villas. En el paratge de Fuente Segura, neix el Segura, encara que també passen per ell altres rius com el Borosa, Madera, Aguamulas i Zumeta.

## Economia

Pel clima i l'orografia, tot just un 3% del territori és terra llaurada, pel que el pes de l'agricultura en l'economia municipal és clarament inferior al de la resta de la província. Les principals activitats econòmiques són les ramaderes (especialment de bestiar boví, comptant amb diverses ramaderies de toros de lídia), les forestals, el turisme d'interior, la caça i la pesca.

## Demografia

Evolució demogràfica :
| 1991 | 1996 | 2001 | 2004 | 2005 |
| 5.075 | 5.021 | 4.267 | 4.172 | 4.131 |

## Enllaços externs

* Portal de la Sierra de Segura
* Santiago-Pontones, Sierra de Segura
* Pàgina personal sobre Santiago de la Espada
# Waling Dykstra

Waling Dykstra (Vrouwen, província de Frísia, 1821 – 1914) fou un escriptor i erudit frisó, un dels responsables de la seva codificació. Escriví poesies, narracions, el recull Fan Fryske Folklore (Sobre el folklore frisó, 1895) i el Fryske Woartengoek (Diccionari frisó, 1885-1911) amb Colmjon. El 1850 fundaria la revista Sljucht en Rucht (Llis i Dret), des d'on ell i Colmjon intentaren difondre les noves normes gramaticals frisones per tal d'augmentar-ne l'acceptació.

## Obres

* De Fryske Thyl Ulespegel of De wonderlike Libbenskiednis fen Hantsje Pik 1908
* De silveren rinkelbel - 1950
* De Fryske Thyl Ulespegel - 1953
* Uit Frieslands Volsleven - 1970
* Friesch Woordenboek - 1971
* In dei fan plezier (ferhalen) - 1971
# Walibi Holland

Walibi World és un dels parcs temàtics més grans als Països Baixos. El parc està ubicat a Biddinghuizen (municipi de Dronten) a la província neerlandesa de Flevoland. Anteriorment conegut com el parc Six Flags Holland, Walibi Flevo i fins i tot més temps abans Flevohof. Origen del primer parc Walibi, el parc va ser creat el 1975 per Eddy Meeùs, un empresari belga. El nom "Walibi Belgium" prové dels tres municipis en què es troba el parc: Wavre, Limal i Bierges.
Sota el nom de la Flevohof el parc va començar com un parc de la granja on el coneixement urbà podria fer a l'agricultura. Quan el Flevohof primers nou anys va anar a la fallida va ser, el parc va ser rebatejat Walibi Flevo. Aquest parc va ser adquirit pel primer ministre de Parcs el 1998 i el parc va canviar el 2000 a Six Flags Holanda. Des de 2005 el nom actual en ús. La majoria de les atraccions, incloent muntanyes russes i molts altres "passeigs de l'emoció" són de la Six Flags i Walibi període Flevo. En els últims anys el parc intenta presentar-se a si mateix més com un parc de la família.
# Walid Raad

Walid Raad (àrab: وليد رعد, Walīd Raʿd) (Chbanieh, Líban, 1967) és un artista libanès.
Walid Raad va formar-se en arts visuals a la Universitat de Rochester i a la de Boston. Establert a Nova York amb estades a Beirut, exerceix la docència a la Cooper Union de Manhattan. Amb una obra centrada en la història contemporània del món àrab, en especial el Líban i els seus períodes de conflicte bèl·lic entre 1975 i 1991, els seus projectes abasten instal·lacions, performances, vídeo, fotografia i assaig literari. Amb projectes de llarga durada com The Atlas Group, dut a terme entre 1999 i 2004, i History of Modern and Contemporary Arab Art, aborda sovint la representació dels fets traumàtics de la història col·lectiva. Entre els seus llibres d'assaig, destaquen The Truth Will Be Known When The Last Witness Is Dead, My Neck Is Thinner Than A Hair i Let's Be Honest, The Weather Helped. És membre de l'Arab Image Foundation, creada el 1996 per promoure la recerca històrica de la cultura visual del món àrab.
Des de l'any 2000, els seus treballs s'han pogut veure en centres de gran projecció internacional com la Documenta de Kassel a Alemanya (2002 i 2012) o les biennals de Venècia (2004), Taipei (2004) i Sidney (2006). Ha fet exposicions individuals a la National Galerie im Hamburger Bahnhof de Berlín (2006), el Museo Nacional Centro de Arte Reina Sofía de Madrid (2009), la Whitechapel Gallery de Londres (2010), la Hasselblad Foundation de Göteborg (2011), el Musée d'art contemporain de Nimes (2014) i en nombrosos museus d'Europa, Orient Mitjà i Amèrica del Nord. La seva obra forma part de diverses col·leccions, com la del MoMA de Nova York, el Walker Art Center de Minneapolis, el Guggenheim Museum de Nova York, el Museu Britànic de Londres, la Tate Modern de Londres, el Centre Georges Pompidou de París, la National Galerie de Berlín i el MACBA de Barcelona.

## Referències

* ↑ «Walid Raad». web. MACBA. [Consulta: 8 abril 2015].
# Seneca (Kansas)

Seneca és una població dels Estats Units a l'estat de Kansas. Segons el cens del 2000 tenia 2.122 habitants.

## Demografia

Segons el cens del 2000, Seneca tenia 2.122 habitants, 897 habitatges, i 539 famílies. La densitat de població era de 532 habitants/km².
Dels 897 habitatges en un 27,9% hi vivien nens de menys de 18 anys, en un 52,7% hi vivien parelles casades, en un 5,5% dones solteres, i en un 39,8% no eren unitats familiars. En el 36,9% dels habitatges hi vivien persones soles el 23,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,5% tenia menys de 18 anys, un 6,1% entre 18 i 24, un 22% entre 25 i 44, un 19,4% de 45 a 60 i un 27% 65 anys o més.
L'edat mediana era de 42 anys. Per cada 100 dones de 18 o més anys hi havia 84,6 homes.
La renda mediana per habitatge era de 31.288 $ i la renda mediana per família de 40.819 $. Els homes tenien una renda mediana de 27.875 $ mentre que les dones 16.944 $. La renda per capita de la població era de 19.076 $. Entorn del 4,4% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seneca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Seneca». American Fact Finder. Oficina del Cens dels Estats Units, 12-01-2010.